พัก แฮ-จิน

พัก แฮ-จิน (อักษรโรมัน: Park Hae-jin; ฮันกึล: 박해진; ฮันจา: 朴海镇; คาตากานะ: パク・ヘジン; เกิด 1 พฤษภาคม ค.ศ. 1983) เป็นนักแสดงและนายแบบชาวเกาหลีใต้ เริ่มงานในวงการบันเทิงด้วยการเป็นนายแบบ และเริ่มมีผลงานการแสดงอย่างเป็นทางการในปี 2006 ด้วยบท "ยอนฮานัม" ในละครเรื่อง Famous Chil Princessesทางช่อง KBS จากนั้นมีผลงานที่สร้างชื่อเสียงในวงการบันเทิงทั้งที่เกาหลี ญี่ปุ่นและจีน อีกมากมายจนถึงปัจจุบัน โดยเฉพาะละครเรื่อง Cheese in the Trap (2016) ทางช่อง tvN กับบทบาทของ "รุ่นพี่ยูจอง"

 ชีวิตการทำงานในวงการบันเทิง 

 2006–2010: เริ่มต้นอาชีพนักแสดง 
พัก แฮ-จินเริ่มต้นอาชีพการแสดงของเขาจากละครเรื่อง Famous Chil Princesses ทางช่อง KBS ในเดือน เมษายน ปี ค.ศ. 2006 ด้วยบท ยอนฮานัม ชายหนุ่มผู้ใสซื่อ และตรงไปตรงมาในเรื่องราวความรักกับหญิงสาวที่มีอายุมากกว่า จนเป็นที่รู้จักและได้รับฉายาว่า "หนุ่มน้อยแห่งชาติ" ส่งผลให้หลังจากนั้นเขามีทั้งงานโฆษณาและถ่ายแบบ เข้ามาไม่ขาดสาย อีกทั้งยังได้รับรางวัล นักแสดงหน้าใหม่ สาขาละครโทรทัศน์ จากงานประกาศรางวัล แพ็กซังอาร์ตส์อวอร์ดส์ ครั้งที่ 43 หลังจากนั้นในปี ค.ศ. 2007-2008  แฮจินก็มีผลงานละครเรื่องยาว (장편드라마) อีก 2 เรื่อง ได้แก่ Like Land and Sky ในบท จองมูยอง ชายหนุ่มผู้แสนดีที่น่าสงสาร และ East of Eden  ในบท ชินมยองฮุน ชายที่เกิดมาพร้อมชะตาชีวิตที่พลิกผัน นอกจากนี้ แฮจินยังมีงานแสดงมิวสิกวิดีโอ เพลง 'Love Hurts' ของ The Way และได้รับเลือกให้เป็น "ทูตประชาสัมพันธ์" ในโครงการ รณรงค์ต่อต้านการสูบบุหรี่และการดื่มสุราของเยาวชน และ ระบบธนาคารหน่วยกิตทางการศึกษา

จนกระทั่งในปี ค.ศ. 2009 เขามีผลงานละครเรื่อง Hot Blood โดยรับบทเป็น ฮารยู เซลล์แมนขายรถผู้มีความมุ่งมั่นเพื่อทำความฝันให้สำเร็จ ซึ่งเป็นครั้งแรกที่เขาได้รับบทนำในละครที่มีความยาวปานกลาง (중편드라마) และในปีเดียวกันนั้นจนถึงปี 2010 เขาได้มีโอกาสเข้าร่วมเป็นสมาชิกประจำของรายการวาไรตี้โชว์ อย่าง Family Outing ทางช่อง SBS หลังจากที่ได้ไปร่วมรายการในฐานะแขกรับเชิญ  

หลังจากเดบิวต์เป็นเวลา 3 ปี แฮจินก็เริ่มเป็นที่รู้จักและได้รับความสนใจจากแฟนๆในต่างประเทศ ไม่ว่าจะเป็น จีน ญี่ปุ่น ไทย จนได้รับรางวัล ดารายอดนิยม (BBF Popular Star Award) จากงานประกาศรางวัล Asia Model Awards ครั้งที่ 4 และในที่สุดเขาก็มีแฟนมีตติ้งครั้งแรกที่ประเทศญี่ปุ่น ซึ่งจัดขึ้นเมื่อวันที่ 16 ตุลาคม 2009 ที่โรงแรม Sunplaza ในจังหวัดนางาโนะ โดยมีแฟนๆเข้าร่วมประมาณ 1500 คน 

ในปี ค.ศ. 2010 แฮจินได้แสดงทักษะความสามารถอีกด้านของเขาในการออกแบบเครื่องประดับ เช่น สร้อยคอ จี้ แหวน สร้อยข้อมือ ภายใต้แบรนด์ของตัวเองที่ชื่อว่า PHj KISS ที่รวมทำกับบริษัท The Kiss ของประเทศญี่ปุ่น 

 2011–2015: ได้รับความนิยมในต่างประเทศ 
หลังจากที่พัก แฮ-จิน มีชื่อเสียงไปไกลถึงประเทศจีน จากผลงานละครที่เขาแสดงในประเทศเกาหลีใต้ เขาจึงตัดสินใจไปใช้ชีวิตเป็นนักแสดงอยู่ที่นั่นในปี ค.ศ. 2011 โดยมีผลงานละครเรื่องแรกที่ประเทศจีน คือเรื่อง Qian Duo Duo Marry Remember ซึ่งออกอากาศทางช่อง Hunan TV โดยรับบทเป็น ฉีเฟย หนุ่มหล่อ มากความสามารถผู้มั่นคงในรักแรก ทำให้เขายิ่งมีชื่อเสียงโด่งดังในประเทศจีน จนได้รับรางวัล นักแสดงละครโทรทัศน์ยอดนิยม (เอเชียแปซิฟิก) จากงานประกาศรางวัล LeTV Entertainment ประจำปี 2012 นับว่าเป็นนักแสดงเกาหลีคนแรกที่ได้รับรางวัลนี้ นอกจากผลงานการแสดงแล้ว แฮจินได้เดบิวต์เป็นนักร้อง ด้วยผลงานเพลงประกอบละครที่ตัวเองแสดง ได้แก่เพลง Must It Be Like This และ For You I'm Willing เป็นภาษาจีน และในปีเดียวกันนี้ แฮจินก็มีผลงานเพลงในฐานะนักร้อง ที่ประเทศญี่ปุ่นด้วยเช่นกัน ซึ่งเป็นเพลงประกอบละครญี่ปุ่น เรื่อง " Debt King ภาค 2 " คือเพลง Wheel of Fortune และ Hyururi Hyururi เป็นภาษาญี่ปุ่น  

ต่อมา ในปี ค.ศ. 2012 ละครอีกเรื่องของเขาที่ประเทศจีนก็ออกอากาศให้ชมกันทางช่อง Hunan TV เช่นเดียวกับเรื่องแรก นั่นคือเรื่อง Another Kind of Splendid Life ซึ่งรับบทเป็น ซุปเปอร์สตาร์ หลิวต้าหมิง ที่ต้องมาสลับร่างกับพนักงานเสิร์ฟในร้านขายบะหมี่ และด้วยความนิยมในประเทศจีน ทำให้มีการนำชื่อของเขาไปตั้งเป็นโรงภาพยนตร์ในเครือของ Lotte Cinema  

ในปี ค.ศ. 2012 เขาได้หวนคืนจอแก้วที่เกาหลีอีกครั้ง กับบท อีซังอู คุณหมอผู้กตัญญู ในละครเรื่อง My Daughter Seo Young ซึ่งละครเรื่องนี้กลายเป็นละครเกาหลีที่มีเรตติ้งสูงสุดในปี 2013 อยู่ที่ 47.6% ทำให้แฮจินได้รับความสนใจจากสาธารณชนมากขึ้น หลังจากนั้นเขาก็มีผลงานละครในเกาหลีอย่างต่อเนื่อง ไม่ว่าจะเป็นละครเรื่อง My Love From the Star  ซึ่งรับบทเป็น อีฮวีกยอง พระรองทายาทธุรกิจใหญ่ผู้ใจดี ในปี 2013 และเรื่อง Doctor Stranger กับบท ฮันแจจุน ศัลยแพทย์ทรวงอกที่มีความแค้นติดอยู่ในใจ ในปี 2014 ซึ่งทั้งสองเรื่องประสบความสำเร็จเป็นอย่างมากในประเทศจีน บวกกับละครจีนเรื่อง Love's Relativity ที่เขาแสดงเป็น หลี่หยาง ช่างภาพหนุ่มรูปหล่อผู้พิชิตใจบรรณาธิการนิตยสารสาวสูงวัย ได้ออกอากาศ ในช่วงปี 2013- 2014 ส่งผลให้แฮจิน ขึ้นแท่นเป็น "ฮันรยูสตาร์" อีกคนของเกาหลี และได้รับคัดเลือกให้เป็น ทูตกิตติมศักดิ์กองทุนวัฒนธรรม TGC ประเทศจีน จากทางสมาคมมิตรภาพวิเทศน์สัมพันธ์แห่งประชาชนจีน และกองทุนวัฒนธรรม TGC ประเทศจีน ตลอดไปจนถึง การได้รับคัดเลือกให้เป็น ทูตประชาสัมพันธ์ ในโครงการ การช่วยเหลือประชาชนทางตะวันตกของประเทศจีนโดยเฉพาะผู้หญิงในชนบทเพื่อบรรเทาการขาดแคลนน้ำอย่างรุนแรง ของทางมูลนิธิเพื่อการพัฒนาสตรีแห่งประเทศจีน 

ในช่วงปลายปี 2014 แฮจินได้พลิกบทบาทครั้งสำคัญในละครเรื่อง Bad Guys กับบท อีจองมุน ผู้ป่วยทางจิตผู้มีพรสวรรค์ที่ตกเป็นผู้ต้องสงสัยในคดีฆาตกรรมต่อเนื่อง จนทำให้เขาได้รับรางวัล KDA Award จากงานประกาศรางวัล Korea Drama Awards ครั้งที่ 8 นอกจากนี้ ในปี 2014 แฮจินยังได้รับรางวัล พลเมือง(ดารา)ดีเด่นแห่งปี จากงานประกาศรางวัล Star Citizen Awards ครั้งที่ 4 ที่ประเทศจีน และรางวัลที่เกี่ยวกับแฟชั่นและการเป็นนายแบบ จากงานประกาศรางวัล Asia Model Awards ครั้งที่ 9 และ Style Icon Awards ครั้งที่ 7  

ในปี 2015 แฮจินรับบทนำในภาพยนตร์เรื่องแรก เรื่อง Snow is on the Sea ในบท อีซังอู ชายหนุ่มที่พบกับรักแรกและรักสุดท้ายในขณะที่ทำงานอยู่ในพิพิธภัณฑ์สัตว์น้ำ และในปีเดียวกันนี้ แฮจินก็ได้รับคัดเลือกให้เป็นนายแบบของ Lotte Duty Free ร่วมกับคนดังอีกหลายคน เพื่อทำหน้าที่เป็นแบรนด์แอมบาสเดอร์ให้กับทางร้านค้าปลอดภาษี ในการเชื้อเชิญนักท่องเที่ยวต่างชาติให้เข้ามายังร้านค้า ซึ่งโดยปกติแล้วนางแบบและนายแบบของ Lotte Duty Free จะคัดเลือกจากบุคคลในแวดวง K-pop ละคร และความสวยความงาม รวมไปถึงวงการแฟชั่นและอาหารของเกาหลี

 2016–2020: มีพัฒนาการความก้าวหน้าอย่างต่อเนื่อง 
ในปี ค.ศ. 2016 แฮจินได้รับบทนำในละครเรื่อง Cheese in the Trap ทางช่อง tvN ซึ่งดัดแปลงมาจากเว็บตูนชื่อดังชื่อเดียวกับละคร โดยรับบทเป็น รุ่นพี่ยูจอง นักศึกษามหาวิทยาลัยผู้มีชีวิตสมบูรณ์แบบในสายตาของทุกคน แต่ความจริงแล้วยังมีอีกด้านที่ซับซ้อนจนคนคาดไม่ถึง ซึ่งตัวเขาเองก็ยังยอมรับว่าการเข้าถึงตัวละครตัวนี้ไม่ใช่เรื่องง่ายเลย แต่ในที่สุดแล้ว ละครเรื่องนี้ก็ประสบความสำเร็จทำให้แฮจินดังเป็นพรุแตกทั้งในเกาหลีและต่างประเทศ โดยมีรางวัลการันตี อาทิ นักแสดงชายยอดเยี่ยม จากงานประกาศรางวัล Korean Cable TV Awards ประจำปี 2016 และ รางวัล ศิลปินยอดเยี่ยม สาขานักแสดงชาย จากงานประกาศรางวัล Asia Artist Awards ครั้งที่ 1 และในปีเดียวกันนี้ ละครเรื่อง Far Away Love ที่เขาไปแสดงที่ประเทศจีน ก็ได้ออกอากาศทางสถานี Guangdong TV ซึ่งเรื่องนี้แฮจิน รับบทเป็น เฉินอัน ประธานบริษัทที่ชะตาชีวิตนำพาให้มาตกหลุมรักกับหญิงสาวที่มีลูกแล้ว จนเป็นที่กล่าวถึงอย่างมากอีกครั้งในประเทศจีน ทำให้เขาได้รับรางวัล นักแสดงที่มีพัฒนาการยอดเยี่ยมแห่งปี จากงานประกาศรางวัล 2016 The LeEco Night ทั้งนี้ จากความสำเร็จในจีน ทำให้แฮจินกลายเป็นชาวเกาหลีคนแรกที่มีรูปปรากฏอยู่บนแสตมป์ไปรษณีย์ของประเทศจีน

ในช่วงปลายปี 2016 แฮจินมีผลงานละครที่เป็นเว็บดราม่า เรื่อง 7 First Kisses ของ Lotte Duty Free ในบท เจ้านายสุดอันตราย ที่ชื่อเดียวกับตัวจริง จากนั้นในปี 2017 เขาก็มีผลงานละครอีกเรื่อง ชื่อเรื่องว่า Man to Man โดยรับบทเป็น  คิมซอลอู หรือ สายลับเค ที่ต้องปลอมตัวเป็นบอดี้การ์ดของดาราหนังแอคชั่นและดาวร้ายเพื่อทำภารกิจลับของหน่วยข่าวกรองแห่งชาติ ถือเป็นการพลิกบทบาทอีกครั้งของแฮจิน ซึ่งมีรางวัลการันตีผลงานการแสดง คือรางวัล ศิลปินยอดเยี่ยม สาขานักแสดงชาย จากงาน Asia Artist Awards ครั้งที่ 2 และในปีเดียวกันนี้ ก็ได้มีการเปิดตัวหุ่นขี้ผึ้งของแฮจินที่พิพิธภัณฑ์หุ่นขี้ผึ้งมาดามทุซโซต์ในฮ่องกง

แฮจินหวนคืนจอเงินอีกครั้งในปี 2018 กับภาพยนตร์เรื่อง Cheese in the Trap โดยที่ยังรับบทเป็น รุ่นพี่ยูจอง เช่นเดิม หนังออกฉายวันแรกในวันที่ 14 มีนาคม ซึ่งตรงกับวัน White Day ของเกาหลี ต่อมาในช่วงปลายปี แฮจินมีผลงานเว็บดราม่าอีก 1 เรื่อง นั่นก็คือเรื่อง Shine Goback ซึ่งทำขึ้นเพื่อเป็นโฆษณาของผลิตภัณฑ์หน้ากากแสง LED  ยี่ห้อ Shine Mask โดยรับบทเป็น จีโฮ ชายหนุ่มผู้หล่อเหลาจากการใช้ผลิตภัณฑ์ Shine Mask 

นอกจากนี้ในระหว่างปี 2017 - 2019 แฮจินใช้เวลาในการถ่ายทำละคร เรื่อง Four Men ที่เขาได้รับคัดเลือกให้ได้รับบทนำแสดงเป็นฝาแฝด 4 คนที่มีบุคลิกและลักษณะนิสัยต่างกัน ซึ่งถือว่าเป็นงานที่ท้าทายสำหรับเขาเป็นอย่างมาก แต่เป็นที่น่าเสียดายที่ละครเรื่องนี้ประสบปัญหาในการถ่ายทำมากมาย จนทำให้ต้องยุติการผลิตและไม่ได้ออกอากาศทางช่องทีวี จนกระทั่งในปี 2019 เขาได้เริ่มถ่ายทำผลงานเรื่องใหม่ที่ในขณะนั้นใช้ชื่อว่า Secret แต่เมื่อถึงเวลาออกอากาศทางสถานีช่อง KBS ในปี 2020 ละครก็ถูกเปลี่ยนชื่อเป็น Forest ซึ่งแฮจินรับบทเป็น คังซานฮยอก ที่เป็นทั้งผู้อำนวยการบริษัทจัดการลงทุนและสมาชิกในทีมหน่วยกู้ภัยพิเศษ 119 และในขณะเดียวกันนี้ แฮจินก็กำลังถ่ายทำละครเรื่องใหม่ที่มีชื่อว่า Old School Intern (ต่อมาเปลี่ยนชื่อเป็น Kkondae Intern) กับบทบาทของ คายอลชัน พนักงานฝึกหัดที่ไต่เต้าจนได้เป็น หัวหน้าทีมการตลาดและการขาย ซึ่งจะออกอากาศทางช่อง MBC ในช่วงเดือน พฤษภาคมของปี 2020 ในเดือนเมษายนของปี 2020 ก็มีการประกาศอย่างเป็นทางการเกี่ยวกับละครเรื่องใหม่ของเขา ที่ดัดแปลงมาจากเว็บตูนชื่อดัง เรื่อง Crime Puzzle โดยที่แฮจินจะรับบทเป็นศาสตราจารย์ ฮันซึงมิน อาจารย์และนักจิตวิทยาทางด้านอาชญากรรมของมหาวิทยาลัยตำรวจ ที่ต้องโทษจำคุกตลอดชีวิตเพราะรับสารภาพว่าทำการฆาตรกรรมนักการเมือง ผู้เป็นพ่อของคนรักเก่า จนกระทั่งในปี 2021 ยังไม่มีวี่แววของการถ่ายทำละครเรื่อง Crime Puzzle รวมถึงมีการเปลี่ยนตัวนักแสดงนำในเรื่อง แต่ยังไม่มีการประกาศแจ้งว่าเป็นเพราะเหตุผลใด 

ในงานประกาศรางวัล เอ็มบีซี ดราม่า อวอร์ดส์ ประจำปี 2020 ปาร์คแฮจินได้รับรางวัล นักแสดงยอดเยี่ยมประจำปี หรือที่เรียกกันว่า รางวัล "แดซัง" จากบท คายอลชัน ในละครเรื่อง Kkondae Intern ซึ่งถือว่าเป็นรางวัลสูงสุดแรกในงานประกาศรางวัลที่เขาได้รับ นับตั้งแต่เข้าสู่วงการบันเทิงเป็นเวลา 14 ปี จนเจ้าตัวออกมาแสดงความรู้สึกหนักใจที่ต้องแบกรับความคาดหวังทางการแสดงเพื่อให้สมกับการได้มาของรางวัลอันทรงเกียรติ

 2021-ปัจจุบัน: แบกรับความหนักอึ้งของรางวัลใหญ่ 
ในเดือนพฤษภาคม ปี 2021 มีข่าวการตอบตกลงอย่างเป็นทางการเกี่ยวกับละครเรื่องใหม่ของปาร์คแฮจิน ซึ่งมีชื่อเรื่องว่า  "From Now On, Showtime" (지금부터 쇼타임) โดยที่ปาร์คแฮจินจะรับบทเป็น 'ชาชาอุง' ซุปเปอร์สตาร์นักมายากล ที่มีความสามารถพิเศษในการมองเห็นและพูดคุยกับผี ทำให้เขาสามารถควบคุมบงการบรรดาผีที่มาช่วยไขคดีซึ่งตัวเขาเข้าไปพัวพันโดยบังเอิญ  

ในวันที่ 15 มิถุนายน 2022 หลังจากละครเรื่อง "From Now On, Showtime" ออกอากาศครบทั้ง 16 ตอน ก็มีข่าวประกาศจากต้นสังกัด บริษัท Mountain Movement Entertainment ว่าปาร์คแฮจิน จะไม่ต่อสัญญากับทางบริษัทซึ่งทำงานด้วยกันมาเป็นเวลา 12 ปี และทางบริษัทเองก็ได้บอกอีกว่าเป็นการจากลากันที่สวยงาม มีการให้กำลังใจซึ่งกันและกันสำหรับกิจกรรมในอนาคต จึงทำให้ในขณะนี้ (27 มิถุนายน 2022) ปาร์คแฮจิน กลายเป็นนักแสดงอิสระ เพราะยังไม่มีการประกาศอย่างเป็นทางการถึงต้นสังกัดใหม่แต่อย่างใด แต่ทั้งนี้บัญชีโซเชียลมีเดียอย่างเป็นทางการในชื่อของปาร์คแฮจินทั้งหมดที่ดำเนินการโดยอดีตต้นสังกัดได้ถูกปิดลง เมื่อวันที่ 24 มิถุนายน 2022 และ Club Jin's ซึ่งเป็นเว็บไซต์แฟนคลับอย่างเป็นทางการ ก็จะถูกปิดลงในวันที่ 30 มิถุนายน 2022 ด้วยเช่นกัน 

วันที่ 7 กรกฎาคม 2022 ปาร์คแฮจินได้ตกลงเซ็นสัญญากับบริษัท Artist Company ซึ่งเป็นต้นสังกัดของอีจองแจและจองอูซอง โดยทางบริษัท  Artist Company ประกาศว่า “ทางเรามีความปิติยินดีที่ปาร์คแฮจิน นักแสดงที่เป็นตัวแทนของเอเชีย ได้เข้าร่วมกับเรา เราได้วางแผนเพื่อสนับสนุนเขาอย่างกระตือรือร้น เพื่อให้เขาสามารถมีส่วนร่วมในกิจกรรมต่างๆที่หลากหลาย ไม่เพียงแต่ในเกาหลีแต่ยังในตลาดโลกด้วย"  ต่อมาในช่วงปลายเดือนธันวาคม ปี 2022 มีข่าวการตอบตกลงรับงานแสดงเรื่องใหม่ของปาร์คแฮจิน ซึ่งเป็นงานละครเรื่อง "National Death Penalty Vote" (ชื่ออย่างไม่เป็นทางการ) ที่ดัดแปลงจากเว็บตูนในชื่อเดียวกัน ร่วมกับ ปาร์คซองอุง และอิมจียอน ในครั้งนี้แฮจินจะรับบทเป็น 'คิมมูชัน' หัวหน้าทีมที่1 ของหน่วยสืบสวนภูมิภาคของสำนักงานตำรวจภูธรภาคใต้ เขาเป็นชายหนุ่มที่อายุน้อยที่สุดที่ได้ขึ้นเป็นหัวหน้าทีมของหน่วยสืบสวนระดับภูมิภาคในช่วงเวลาสั้นที่สุด โดยแก่นหลักของละครเรื่องนี้สะท้อนถึงประเด็นทางสังคมที่มีการถกเถียงกันเกี่ยวกับ การตัดสินโทษประหารชีวิตและมาตราฐานการตีความคำว่า 'ความยุติธรรรม' คาดว่าจะมีกำหนดการออกอากาศในช่วงเดือนสิงหาคม ปี 2023 ทางช่อง SBS 

 ผลงาน     

 ละครโทรทัศน์  
ปีที่ออกอากาศชื่อภาษาอังกฤษชื่อภาษาเกาหลี/จีนบทบาทสถานีโทรทัศน์การออกอากาศในประเทศไทย2006 
(พ.ศ. 2549)Famous Chil Princesses소문난 칠공주ยอนฮานัมKBS (เกาหลีใต้)2007 
(พ.ศ. 2550)Like Land and Sky하늘만큼 땅만큼จองมูยองรักปิ๊งนี้หัวใจมีลุ้น (ช่องมูฟวีพลัสของไลน์ทีวี)"เรื่องย่อละคร : รักปิ๊งนี้...หัวใจมีลุ้น". sanook. 11 June 2008. สืบค้นเมื่อ 17 December 2019.2008 
(พ.ศ. 2551)East of Eden에덴의 동쪽ชินมยองฮุนMBC (เกาหลีใต้)ตระกูลรักหักเหลี่ยมแค้น (ช่องทรูเอเชียนซีรีส์)2009 
(พ.ศ. 2552)Hot Blood열혈장사꾼ฮารยูKBS (เกาหลีใต้)2011 
(พ.ศ. 2554)Qian Duo Duo Marry Remember钱多多嫁人记ฉีเฟยHunan TV (จีน)วิวาห์รักยัยไฮโซ (ช่องไทยรัฐทีวี)"เรื่องย่อละคร Qian Duo Duo Marry Remember วิวาห์รักยัยไฮโซ". trueid. 14 June 2015. สืบค้นเมื่อ 17 December 2019.2012 
(พ.ศ. 2555)Another Kind of Splendid Life另一种灿烂生活หลิวต้าหมิงMy Daughter Seo Young내 딸 서영이อีซังอูKBS (เกาหลีใต้)ซอยอง รักนี้ไม่ยอมเปลี่ยนแปลง (ช่องทรูเอเชียนเอชดี)2013 
(พ.ศ. 2556)Love's Relativity恋爱相对论หลี่หยางXi'an Television (จีน)สาวสิงห์หัวใจซิ่งรัก (ช่องนิวทีวี)My Love from the Star별에서 온 그대อีฮวีคยองSBS (เกาหลีใต้)ยัยตัวร้ายกับนายต่างดาว (ช่อง 7 เอชดี))
และ ซุปตาร์ตัวร้ายกับนายต่างดาว (ช่อง 3 เอสดี)2014 
(พ.ศ. 2557)Doctor Stranger닥터 이방인ฮันแจจุน / อีซองฮุนอัจฉริยะหมอ 2 แผ่นดิน (ช่องพีพีทีวี)Bad Guys나쁜 녀석들อีจองมุนOCN (เกาหลีใต้)2016 
(พ.ศ. 2559)Cheese in the Trap치즈인더트랩ยูจองtvN (เกาหลีใต้)แผนรักกับดักหัวใจ (ช่องทรูโฟร์ยู)Far Away Love遠得要命的愛情เฉินอันGuangdong TV (จีน)รักห่างไกล หัวใจไม่ห่างกัน (ช่องพีพีทีวี)2017 
(พ.ศ. 2560)Man to Man맨투맨คิมซอลอูJTBC (เกาหลีใต้)สุภาพบุรุษสายลับ (ช่องอมรินทร์ทีวี)2020
(พ.ศ. 2563)Forest (ชื่อเดิม Secret)포레스트คังซานฮยอกKBS (เกาหลีใต้)2020
(พ.ศ. 2563)Old School Intern / Kkondae Intern꼰대인턴คายอลชันMBC (เกาหลีใต้)2021
(พ.ศ. 2564)Four Men사자คังอิลฮุน/ เฉิน/ทงจิน/ มิคาเอล*ถ่ายทำแต่ไม่ได้ออกอากาศทางช่องหลัก (เกาหลีใต้) 
ในปี 2021 ได้เผยแพร่ทางแพลตฟอร์มออนไลน์ของ KT Olleh โดยใช้ชื่อว่า "GENESIS(복제인간 )"2022
(พ.ศ. 2565)From Now On, Showtime지금부터, 쇼타임!ชาชาอุงMBC (เกาหลีใต้)2023
(พ.ศ. 2566)The Killing Vote국민사형투표คิมมูชันSBS (เกาหลีใต้)ยังไม่ออกอากาศPopcorn爆米花ลู่เฉินจวิ้นยังไม่ประกาศ (จีน)Secret Society of Men – Friends男人帮·朋友จ้าวไห่เผิงยังไม่ประกาศ (จีน)

 ภาพยนตร์ 
ปีที่ออกฉายชื่อเรื่องภาษาอังกฤษชื่อเรื่องภาษาเกาหลีรับบทเป็น2010 (พ.ศ. 2553)The Rhythm of Chopsticks젓가락(นักแสดงรับเชิญ)2015 (พ.ศ. 2558)Snow is on the Sea설해อีซังอู2018 (พ.ศ. 2561)Cheese in the Trap치즈인더트랩ยูจอง

 เว็บดราม่า 
ปีที่ออกฉายชื่อเรื่องภาษาอังกฤษชื่อเรื่องภาษาเกาหลีรับบทเป็นเว็บไซต์ตอนที่2016 (พ.ศ. 2559)7 First Kisses첫키스만 일곱번째พัก แฮ-จินYouTube: 냠다른TV
V LIVE: V ORIGINAL

Naver tv : 첫 키스만 일곱 번째ตอนที่ 3 : Dangerous Boss2018 (พ.ศ. 2561)Shine Goback샤인 고백จีโฮV LIVE: Park Hae Jin
YouTube: MOUNTAIN MOVEMENTตอนที่ 1- 5

 มิวสิกวิดีโอ 
ปีชื่อนักร้อง/วงชื่อเพลง2007 (พ.ศ. 2550)The WayLove Hurts (사랑 아프다)2011 (พ.ศ. 2554)พัก แฮ-จินWheel of Fortune (운명의 수레바퀴/運命の轍)2015 (พ.ศ. 2558)รวมศิลปิน (LOTTE Duty Free models)You're so Beautiful (유어 소 뷰티풀)2016 (พ.ศ. 2559)FiestarLike (좋아요)

 เพลง 
ปีชื่อเพลงหมายเหตุ2011 (พ.ศ. 2554)Wheel of Fortune / 운명의 수레바퀴 / 運命の轍เพลงประกอบละครญี่ปุ่น เรื่อง 
Debt King 2: The Fatal Reward   

(借王〈シャッキング〉Ⅱ －運命の報酬－)Hyururi Hyururi (ひゅるりひゅるり)Must It Be Like This / Yi Ding Yao Zhe Yang Ma (一定要这样吗)เพลงประกอบละครจีน เรื่อง Qian Duo Duo Marry Remember

(钱多多嫁人记)  For You I'm Willing / Wei Le Ni Wo Yuan Yi (为了你我愿意)

 รายการโทรทัศน์ / รายการออนไลน์ 
ปีที่ออกอากาศชื่อรายการสถานีโทรทัศน์     หน้าที่    ตอน     2009 - 2010 (พ.ศ. 2552 - 2553)Family Outing / 패밀리가 떴다 / ครอบครัวตัวเก่ง ฤดูกาลที่ 1SBSสมาชิกประจำของรายการตอนที่ 54 - 852013 (พ.ศ. 2556)Little Big Hero / 리틀 빅 히어로tvNผู้บรรยายสารคดีตอนที่ 12020 (พ.ศ. 2563)DOCUFLEX [HOMO UNTACT] MBCผู้ดำเนินรายการตอนที่ 12021 (พ.ศ. 2564)Park Hae Jin Random BoxV Live / YouTubeผู้ดำเนินรายการตอนที่ 1-32022 (พ.ศ. 2565)사랑의열매-JTBC (Fruit of Love-JTBC)JTBCผู้บรรยายสารคดีจำนวน 5 ตอน

 รายการพ็อดคาสท์ 
ปีที่ออกอากาศ    ชื่อรายการ      ผู้ดำเนินรายการร่วม  จำนวนตอน    สตรีมมิ่ง    หมายเหตุ   2020 (พ.ศ. 2563)꼰대인턴 상담소คิมอึงซู22Naver audioclip2020 (พ.ศ. 2563)박해진x박기웅의 투팍토크여행★희재 편 정주행พัก คี-วุง / คิมฮีแจ16Naver audioclip꼰대인턴 상담소 ซีซัน 22020 (พ.ศ. 2563)박해진x박기웅의 투팍토크여행พัก คี-วุง106Naver audioclip꼰대인턴 상담소 ซีซัน 22021 (พ.ศ. 2564)박해진x박기웅의 투팍토크여행พัก คี-วุง159Naver audioclip꼰대인턴 상담소 ซีซัน 3

 สื่อโฆษณา 
ปีที่เผยแพร่ตราสินค้าประเภทสินค้า/ผลิตภัณฑ์ประเทศ2006 (พ.ศ. 2549)Baskin Robbins (배스킨라빈스)เค้กไอศกรีมเกาหลีใต้2007 (พ.ศ. 2550)Sieg (지이크)เสื้อผ้าเครื่องแต่งกายเกาหลีใต้Lotte Seolleim (롯데 설레임)ไอศกรีมเกาหลีใต้2009 (พ.ศ. 2552)Adhoc (애드호크)เสื้อผ้าเครื่องแต่งกายเกาหลีใต้Korea Tourism Organization (한국관광공사)การท่องเที่ยวเกาหลีสำหรับชาวจีนจีนGiordano (佐丹奴)เสื้อผ้าเครื่องแต่งกายจีน2010 (พ.ศ. 2553)Wolhyang (월향)มักก็อลลี (ไวน์ข้าว)เกาหลีใต้2011 (พ.ศ. 2554 )LIVEXเสื้อผ้าเครื่องแต่งกายจีนW.SKIN (ダブルスキン)สกินแคร์ญี่ปุ่นSamsung Galaxy S2โทรศัพท์เคลื่อนที่จีน2013 (พ.ศ. 2556)French Cafe (프렌치카페 카페믹스)กาแฟเกาหลีใต้Zishen Homme (지센 옴므)เสื้อผ้าเครื่องแต่งกายเกาหลีใต้PREWESTERNเสื้อผ้าเครื่องแต่งกายจีน2014 (พ.ศ. 2557)Lotte Cinemaโรงภาพยนตร์จีนAjisen Ramen (味千拉面)ร้านราเมงจีนForte Coffee (포르테 커피)กาแฟแคปซูลเกาหลีใต้LEELAN (俪兰)สกินแคร์จีนSooryehan (수려한)สกินแคร์เกาหลีใต้Calvin Klein Jeansเสื้อผ้าเครื่องแต่งกายเกาหลีใต้Kohlor Novita (노비타)สุขภัณฑ์เกาหลีใต้2015 - 2016 (พ.ศ. 2558 - 2559)Lotte Duty Freeร้านค้าปลอดภาษีเกาหลีใต้2015 - 2018 (พ.ศ. 2558 - 2561)Mind bridgeเสื้อผ้าเครื่องแต่งกายจีน / เกาหลีใต้2016 (พ.ศ. 2559)Beanpoleกระเป๋าเกาหลีใต้7-ELEVENร้านสะดวกซื้อเกาหลีใต้THE WEINAเครื่องสำอางจีน2016 - 2017 (พ.ศ. 2559 - 2560)Centerpole (세정 센터폴)เสื้อผ้าเครื่องแต่งกายเกาหลีใต้2016 - 2018 (พ.ศ. 2559 - 2561)JAYJUN COSMETICสกินแคร์เกาหลีใต้2018 (พ.ศ. 2561)Shine Maskหน้ากากแสง LEDจีน / เกาหลีใต้2020 (พ.ศ. 2563)Rits Healerแผ่นมาสก์เกาหลีใต้2020 (พ.ศ. 2563)Few Water (퓨워터)น้ำแร่เกาหลีใต้2021 (พ.ศ. 2564)Savana Sunkist (사바나 썬키스트)เยลลี่ผลไม้แบบถ้วยเกาหลีใต้2023 (พ.ศ. 2566)Biolectra (바이오렉트라)อาหารเสริมเกาหลีใต้

 ทูตประชาสัมพันธ์ 
วันที่
ได้รับแต่งตั้งชื่อโครงการ / งานองค์กร / หน่วยงาน12/03/2007 
(พ.ศ. 2550)การรณรงค์ต่อต้านการสูบบุหรี่และการดื่มสุราของเยาวชน 
(Youth Anti- Smoking and Drinking / 청소년 금연금주) กองบัญชาการตำรวจนครบาลแห่งกรุงโซล 
(서울지방경찰청 /Seoul Metropolitan Police Agency)29/07/2008 
(พ.ศ. 2551)ระบบธนาคารหน่วยกิตทางการศึกษา 
(The Academic Credit Bank System (ACBS) / 학점은행제) กระทรวงศึกษาธิการ วิทยาศาสตร์และเทคโนโลยี  
(교육과학기술부/ Ministry of Education, Science and Technology)03/12/2012 
(พ.ศ. 2555)การรณรงค์ป้องกันการสูบบุหรี่ของเยาวชน 
(Youth Smoking Prevention Campaign /2012년 청소년흡연예방캠페인)สมาคมยาสูบแห่งเกาหลีใต้ 
(The Korea Tobacco Association (KTA) /한국담배협회)09/03/2013 
(พ.ศ. 2556)ทูตกิตติมศักดิ์กองทุนวัฒนธรรม TGC ประเทศจีน 
(100 ปี ความสัมพันธ์ทางการทูตระหว่างประเทศจีน และ เกาหลี)  - สมาคมมิตรภาพวิเทศน์สัมพันธ์แห่งประชาชนจีน
(Chinese People's Association for Friendship with Foreign Countries 

/중국인민대외우호협회) 

- กองทุนวัฒนธรรม TGC ประเทศจีน 18/08/2014 
(พ.ศ. 2557)การช่วยเหลือประชาชนทางตะวันตกของประเทศจีนโดยเฉพาะผู้หญิงในชนบท 

เพื่อบรรเทาการขาดแคลนน้ำอย่างรุนแรง 

(Land of Love ,Water Cellar for Mother /大地之爱·母亲水窖 )มูลนิธิเพื่อการพัฒนาสตรีแห่งประเทศจีน
(China Women's Development Foundation (CWDF) 

/中国妇女发展基金会)11/11/2018 
(พ.ศ. 2561)เจ้าหน้าที่ดับเพลิงกิตติมศักดิ์ (Honorary Firefighter / 명예소방관 ) 
ยศ 소방위 (Fire Captain) สำนักงานป้องกันอัคคีภัยแห่งชาติเกาหลีใต้

(National Fire Agency ( NFA ) /소방청)09/12/2019 
(พ.ศ. 2562)เจ้าหน้าที่ดับเพลิงกิตติมศักดิ์ (Honorary Firefighter / 명예소방관 ) 
ยศ 소방경 (Fire Lieutenant)  สำนักงานป้องกันอัคคีภัยแห่งชาติเกาหลีใต้
(National Fire Agency ( NFA ) /소방청)23/03/2019  
(พ.ศ. 2562)ทูตประชาสัมพันธ์การท่องเที่ยวเกาหลีใต้องค์การส่งเสริมการท่องเที่ยวเกาหลี
(Korea Tourism Organization / 한국관광공사)

 รางวัลและการเข้าชิง
ปีงานประกาศรางวัลประเภทรางวัลผลงานที่ถูกเสนอชื่อเข้าชิงผล           หมายเหตุ2006
(พ.ศ. 2549)เคบีเอส ดราม่า อวอร์ดส์ ประจำปี 2006
(2006 KBS Drama Awards)นักแสดงชายหน้าใหม่ (New Actor Award)Famous Chil Princessesดาราคู่ขวัญดีเด่นกับอีแทรัน
(Best Couple Award)2007
(พ.ศ. 2550)แพ็กซังอาร์ตส์อวอร์ดส์ ครั้งที่ 43
(43rd Baeksang Arts Awards)นักแสดงหน้าใหม่ สาขาละครโทรทัศน์
(New Drama Actor Award )เคบีเอส ดราม่า อวอร์ดส์ ประจำปี 2007
(2007 KBS Drama Awards)นักแสดงชายดีเด่น สาขาละครประจำวัน
(ฺExcellence Actor in a Daily Drama Award) Like  Land and Skyดาราคู่ขวัญดีเด่นกับฮันฮโยจู
(Best Couple Award )2008
(พ.ศ. 2551)เอ็มบีซี ดราม่า อวอร์ดส์ ประจำปี 2008
(2008 MBC  Drama Awards)นักแสดงชายหน้าใหม่ (New Actor Award)East  of Eden2009 
(พ.ศ. 2552)เอเชีย โมเดล อวอร์ดส์ ครั้งที่ 4
(4th Asia Model Awards)ดารายอดนิยม (BBF Popular Star Award)เคบีเอส ดราม่า อวอร์ดส์ ประจำปี 2009
(2009 KBS  Drama Awards)นักแสดงชายดีเด่น ประเภทละครที่มีความยาวปานกลาง
(Excellence Actor in a Mid-length Drama Award)Hot  Bloodเอสบีเอส เอนเตอร์เทนเมนต์ อวอร์ดส์ 
ประจำปี 2009

(2009 SBS Entertainment Awards)ทีมเวิร์กยอดเยี่ยม
(Best Teamwork Award)Family Outing2012 
(พ.ศ. 2555)เล๋อทีวีเอนเตอร์เทนเมนท์ อวอร์ดส์ ประจำปี 2012 
(2nd LeTV Entertainment Awards)นักแสดงละครโทรทัศน์ยอดนิยม (เอเชียแปซิฟิก)
(Most Popular Actor in a TV Series Award (Asia-Pacific))Qian Duo Duo Marry Rememberจัดที่ประเทศจีนเคบีเอส ดราม่า อวอร์ดส์ ประจำปี 2012
(2012 KBS Drama Awards)นักแสดงสมทบชาย
(Best Supporting Actor Award)My Daughter Seo-young2014 
(พ.ศ. 2557)4th Star Citizen Awards
(第4届明星公民颁奖盛典)พลเมือง(ดารา)ดีเด่นแห่งปี
(年度明星公民 /Star Citizen of the Year Award)จัดที่ประเทศจีนเอเชีย โมเดล อวอร์ดส์ ครั้งที่ 9
(9th Asia Model Awards)เอเชีย สเปเชียล 
(Asia Special Award)โคเรีย ดราม่า อวอร์ดส์ ครั้งที่ 7
(7th Korea Drama Awards)นักแสดงชายดีเด่น
(Excellence Actor Award)My Love from the Starสไตล์ ไอคอน อวอร์ดส์ ครั้งที่ 7
(7th Style Icon Awards)ท็อปเทน สไตล์ ไอคอน
(Top 10 Style Icons Award)เค-สไตล์
(K-Style Award)เอแพนสตาร์อะวอดส์ ครั้งที่ 3
(3rd APAN Star Awards)นักแสดงชายดีเด่น ประเภทละครที่มีความยาวปานกลาง
(Excellence Actor in Mid-length Drama Award)My Love from the Starเอสบีเอส ดราม่า อวอร์ดส์ ประจำปี 2014
(2014 SBS Drama Awards)นักแสดงชายดีเด่น ประเภทละครที่มีความยาวปานกลาง
(Excellence Actor in Mid-length Drama Award)2015 
(พ.ศ. 2558)โคเรีย ดราม่า อวอร์ดส์ ครั้งที่ 8
(8th Korea Drama Awards)นักแสดงชายยอดเยี่ยม
(Top Excellence Actor Award)Bad Guysเคดีเอ (KDA Award)โคเรีย ไลฟ์สไตล์ อวอร์ดส์ ครั้งที่ 13
(13th Korea Lifestyle Awards: KOLSA)ผู้ให้ความบันเทิงแห่งปี
(Entertainer of The Year Award)แฮงบกนานุมินซัง ครั้งที่ 1
(1st Happiness Sharing Award/

행복나눔인상)ผู้แบ่งปันความสุข (นักแสดง)
(행복나눔인/ Happiness Sharing Person Award)มอบโดย กระทรวงสาธารณสุข
และสวัสดิการ (Ministry of Health 

and Welfare)2016 
(พ.ศ. 2559)โคเรียน เคเบิลทีวี อวอร์ดส์ ประจำปี 2016
(Korean Cable TV Awards 2016)นักแสดงชายยอดเยี่ยม
(Best Actor Award)Cheese in the Trapเล๋อ อีโคไนท์ ประจำปี 2016
2016 The LeEco Nightนักแสดงที่มีพัฒนาการยอดเยี่ยมแห่งปี
(Breakthrough Actor of the Year Award)Far Away Loveจัดที่ประเทศจีนเอเชีย โมเดล อวอร์ดส์ ครั้งที่ 11
(11th Asia Model Awards)เอเชียสตาร์
(Asia Star Award)เอแพนสตาร์อะวอดส์ ครั้งที่ 5
(5th APAN Star Awards)นักแสดงชายดีเด่น ประเภทละครที่มีความยาวปานกลาง
(Excellence Actor in Mid-length Drama Award)Cheese in the Trapโคเรีย ดราม่า อวอร์ดส์ ครั้งที่ 9
(9th Korea Drama Awards)นักแสดงชายดีเด่น 
(Excellence Actor Award)เอเชีย อาร์ติสต์ อวอร์ดส์ ครั้งที่ 1
(1st Asia Artist Awards)ศิลปินยอดเยี่ยม สาขานักแสดงชาย
(Best Artist Award, Actor)2017 
(พ.ศ. 2560)เอเชีย อาร์ติสต์ อวอร์ดส์ ครั้งที่ 2
(2nd Asia Artist Awards)ศิลปินยอดเยี่ยม สาขานักแสดงชาย
(Best Artist Award, Actor)Man to Man2018 
(พ.ศ. 2561)              ชิค สไตล์ อวอร์ดส์ ประจำปี 2018
(2018绿尚·小资风尚盛典/ 2018

Chic Style Awards)แฟชั่นนิสต้าที่โดดเด่นด้านละครและภาพยนตร์

(杰出影视风尚人物奖 / Outstanding Fashionista 

Award, Films and Dramas Award )จัดที่ประเทศจีน แต่ไม่ได้

ไปรับรางวัลด้วยตัวเองเอแพนสตาร์อะวอดส์ ครั้งที่ 6
(6th APAN Star Awards)โกลบอล สตาร์
(Global Star Award)เอเชีย อาร์ติสต์ อวอร์ดส์ ครั้งที่ 3
(3rd Asia Artist Awards)อีโค่ ครีเอเตอร์
(Eco Creator Award)โคเรีย ฮันรยู อวอร์ดส์ ครั้งที่ 8
(8th Korea Hallyu Awards)วัฒนธรรมร่วมสมัย สาขานักแสดง 
(Popular Culture Award, Actor)2020
(พ.ศ. 2563)เคบีเอส 119 อวอร์ดส์ ครั้งที่ 25

(25th KBS 119 Awards)รางวัลอาสาสมัคร

(봉사상)นิวซิส เคเอ็กซ์โปร์ อวอร์ดส์ 2020
(2020 Newsis K-Expo Awards)รางวัลกระแสวัฒนธรรม - รางวัลนายกเทศมนตรีกรุงโซล (Seoul Mayor Award)เอ็มบีซี ดราม่า อวอร์ดส์ ประจำปี 2020(2020 MBC  Drama Awards)นักแสดงยอดเยี่ยมประจำปี
Grand Prize (Daesang)Kkondae Internดาราคู่ขวัญดีเด่นกับคิมอึงซู
(Best Couple Award)นักแสดงชายยอดเยี่ยมประเภทมินิซีรีส์จากละครประจำวันพุธ-พฤหัสบดี
(Top Excellence, Actor in a Wednesday-Thursday Miniseries)เคบีเอส ดราม่า อวอร์ดส์ ประจำปี 2020
(2020 KBS Drama Awards)ดาราคู่ขวัญดีเด่นกับโจโบอา
(Best Couple Award)Forestนักแสดงชายยอดเยี่ยม
(Best Actor Award)นักแสดงชายดีเด่นจากละครประเภทมินิซีรีส์
(Best Actor in a Miniseries)นักแสดงชวัญใจมหาชนชาวเน็ต
(Netizen Award)2022
(พ.ศ. 2565)เอ็มบีซี ดราม่า อวอร์ดส์ ประจำปี 2022 (2022 MBC Drama Awards)ดาราคู่ขวัญดีเด่นกับจินกีจู
(Best Couple Award)From Now On, Showtime!2023
(พ.ศ. 2566)Consumer Rights Day KCA Cultural Entertainment Awards ครั้งที่ 28นักแสดงชายแห่งปี 2023 จากการคัดเลือกของผู้ชมละครThe Killing Vote2025
(พ.ศ. 2568)Teddy’s Awards 2025 ครั้งที่ 1Teddy Bear Impact Award

 อ้างอิง 

 แหล่งข้อมูลอื่น 
 Artist Company  เว็บไซต์ต้นสังกัด 

 Instagram parkhaezin_official 

หมวดหมู่:นักแสดงเกาหลีใต้
หมวดหมู่:นายแบบเกาหลีใต้
หมวดหมู่:นักแสดงชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลจากปูซาน
หมวดหมู่:บุคคลที่เกิดในปี พ.ศ. 2526